ŞCOALA CATOLICĂ 


Fr. Antonio Perera, 
F.S.C., laşi 


1. Un sentiment de admiraţie 


Începem prin a ne exprima admiraţia faţă de profesorii şi profesoarele de 
religie care îşi desfăşoară misiunea lor cu elan şi generozitate, în condiţii 
deseori grele. Cunoaştem, din experienţă, realitatea orelor de religie atât la ţară, 
cât şi în oraşe. Multe circumstanţe referitoare la orar, la profilul grupelor, la 
manuale şi materialul didactic şi încă altele nu sunt întotdeauna favorabile. 
Însă, în general, sunt abordate cu curaj şi responsabilitate, obținându-se o bună 
desfăşurare a învăţământului religios. 


2. Şcoli creştine 


Sfântul loan de La Salle (1651-1717), când a întemeiat instituţia sa, prezentă 
de mult în România, a denumit-o „Freres des Écoles Chrétiennes” (Fraţii 
Şcolilor Creştine). Vorbind acum despre şcoala catolică, ne putem întreba de 
ce a preferat el adjectivul creştin. Chiar dacă în Franţa fuseseră confruntări 
între catolicism şi protestantism — şi el s-a distins prin fidelitatea sa față de 
Roma —, sfântul educator a ales expresia „şcoli creştine”. Motivele precise nu 
ne sunt clare: probabil nu prea existau în Franţa lui Ludovic al XIV-lea şcoli 
de alte confesiuni, faţă de care trebuia o diferențiere; dar mai mult l-ar fi 
influenţat propria semnificaţie a termenului creştin. Sfântul loan de La Salle îl 
foloseşte foarte des. Expresia ,,l”esprit du christianisme” este pentru el una 
predilectă. Scopul educaţiei pe care el doreşte să o sădească ori să o „insufle” 
copiilor şi tinerilor este acest spirit al creştinismului, care, mai întâi, trebuie să 
fie viu în educatorii lor”. 

O şcoală catolică este, în primul rând, o şcoală creştină, adică o şcoală care 
îl are în centru pe Isus Cristos şi care este orientată după criterii evanghelice. 


! Cf. S. GALLEGO, San Juan Bautista de La Salle, I, B.A.C., Madrid 1986, 177 (despre 
denumirea Institutului), 578-579. 330-333 (despre romanitatea fondatorului). 
? S. GALLEGO, San Juan Bautista de La Salle, II, 874. 

Şcoala catolică este un loc în care Isus Cristos este anunţat şi mărturisit cu 
viaţa; un mediu deschis tuturor, chiar şi celor care sunt defavorizati social; o 
instituţie care se află într-o strânsă relaţie cu celelalte instituţii care au aceeaşi 
denumire creştină fundamentală. 


3. Catolicitate 


În exprimarea curentă, termenul catolic îl folosim în două sensuri: unul 
restrâns, confesional (şi atunci facem distincţie între catolic, ortodox, reformat, 
neoprotestant...) şi altul larg, cu semnificaţia de universal sau întreg. La acest 
al doilea sens se gândesc creştinii de diferite confesiuni când mărturisesc 
împreună acelaşi articol de credinţă despre „sfânta Biserică catolică”. 

Însă, când ne referim la şcoală catolică, deşi avem în vedere ambele sensuri, 
ne referim mai mult la cel de-al doilea. Nu putem trece peste aspectele 
„confesionale”, deoarece unele tin de legitima varietate de tradiţii, iar altele de 
ceea ce noi considerăm ca patrimoniu esenţial catolic (în sens de universal, 
integral), chiar dacă nu este recunoscut de toţi. Dimensiunea ecumenică 
aparţine şcolii catolice, pentru că, în multe locuri, ea nu este doar pentru 
catolici, ci pentru toţi, iar acest fapt este favorizat de migrații şi de pluralismul 
cultural: „Şcoala catolică poate îmbrăca forme diferite, după împrejurările 
locale. Biserica dă o mare preţuire şi şcolilor catolice care, mai ales pe teritoriul 
Bisericilor tinere, sunt frecventate şi de elevi necatolici” (GE 9). 


4. Şcoala catolică şi catolicii la şcoală 


Ambele realităţi merită atenție. Prima are la noi o pondere foarte mică, în 
timp ce a doua este aceea în care participăm aproape toţi cei prezenţi. Este şi 
situaţia cea mai frecventă în Biserică, asupra căreia Conciliul al II-lea din 
Vatican atrage în mod special atenţia: 


Biserica trebuie să fie prezentă cu afecţiune şi ajutor deosebit față de cei care nu 
sunt educați în şcoli catolice şi al căror număr este foarte mare. Ea poate să facă 
acest lucru prin mărturia vieţii profesorilor şi directorilor, prin acţiunea apostolică 
a elevilor şi, mai ales, prin activitatea preoţilor şi laicilor care transmit învăţătura 
mântuirii în modalităţi corespunzătoare diferitelor vârste şi împrejurări (GE 7). 


5. „Deosebita importanţă a educaţiei” 


Cu aceste cuvintelor începe declaraţia despre educaţia creştină a Conciliului 
al II-lea din Vatican, din anul 1965: Gravissimun educationis momentum. 

Însemnătatea educaţiei rezultă din importanţa ei pentru viaţa omului şi pentru 
dezvoltarea societăţii. Declaraţia se referă la educația creştină, şi nu strict la 
şcoala catolică. Acesteia din urmă îi este dedicată aproximativ o treime din 
text. 

Înainte de a vorbi despre şcoala catolică, sunt afirmate şi motivate două 
drepturi fundamentale: dreptul universal la educaţie (nr. 1) şi dreptul tuturor 
creştinilor la educația creştină (nr. 2). Cei care au datoria de a duce aceste 
drepturi la îndeplinire sunt părinţii, societatea civilă şi Biserica. „Familia este 
prima şcoală a virtuţilor sociale”, o ambiantá unde „copiii trăiesc pentru prima 
dată experienţa unei vieți sociale sănătoase si a Bisericii” (nr. 3). „Între toate 
mijloacele de educaţie, şcoala are o importanţă deosebită”, deoarece cultivă în 
mod armonios mai multe facultăţi ale omului (nr. 5). În promovarea educaţiei 
şi culturii, statul are un rol foarte important, dar nu exclusiv: „Trebuie să 
asigure dreptul copiilor la educaţie şi să dezvolte întregul sistem şcolar, având 
mereu în faţa ochilor principiul subsidiaritátii şi excluzând orice monopol 
asupra şcolii” (nr. 6). Prin efortul tuturor celor care au responsabilitate în 
educaţie, formarea morală şi religioasă trebuie să fie oferită în toate şcolile. 
„Biserica felicită autorităţile civile care, ţinând seama de pluralismul societăţii 
de astăzi şi garantând libertatea religioasă, sprijină familiile pentru ca, în toate 
şcolile, copiii să poată primi o educaţie conformă cu principiile morale şi 
religioase ale familiilor lor” (nr. 7). 


6. Școala catolică 


Şcoala catolică este, în primul rând, o şcoală, adică o instituţie educativă ce 
„urmăreşte, nu mai puţin decât celelalte şcoli, scopuri culturale şi formarea 
umană a tinerilor”. Ca şcoală, se deosebeşte de alte instituţii bisericeşti 
educative pentru copii şi tineri. Nu este mediul specific al catehezei, însă o 
promovează într-un fel sau altul. „Prin organizarea şi climatul său, şcoala 
creştină uşurează cateheza””. 

Declaraţia conciliară precizează „elementul caracteristic al şcolii catolice”, 
care, de fapt, devine triplu: a) crearea unei ambiante însuflețite de valori 
evanghelice; b) educarea credinţei, ajutându-i pe cei botezați să trăiască 
asemenea unor adevăraţi creştini; c) orientarea culturii în armonie cu credinţa: 


2 Regula F.S.C., 15a. Când Conciliul se referă la „elementul caracteristic al şcolii catolice”, 
punctul al doilea include o dimensiune clar catehetică. Textul este copiat în aceasta pagină. 

Elementul ei caracteristic este crearea în comunitatea şcolară a unei atmosfere 
insufletite de spiritul evanghelic al libertăţii şi iubirii, ajutarea adolescenților 
pentru ca, o dată cu dezvoltarea personalităţii proprii, să crească şi conform cu 
făptura cea nouă în care au fost transformați prin Botez şi, în sfârşit, orientarea 
întregii culturii umane spre vestea mântuirii, astfel încât cunoaşterea pe care o 
dobândesc treptat despre lume, viaţă şi om să fie luminată de credinţă (GE 8). 


Conciliul recunoaşte că „şcoala catolică îşi păstrează, şi în împrejurările 
actuale, importanţa ei cu totul deosebită”; de aceea „reafirmă dreptul Bisericii 
de a întemeia şi conduce în mod liber şcoli de toate felurile şi gradele”. Pentru 
a-l garanta şi pentru ca să-i corespundă o realitate satisfăcătoare, declaraţia face 
apel la părinți şi la profesori (nr. 8). Aşa cum s-a vorbit despre rolul însemnat 
al educatorilor catolici în şcolile de stat sau particulare necatolice, se afirmă şi 
că, în şcolile catolice, „slujirea îndeplinită de profesori este un apostolat 
autentic, deosebit de adecvat şi necesar în vremurile noastre” (nr. 8). 

Şcoala catolică poate fi de mai multe feluri. În contextul său istoric (1965), 
Conciliul considera necesare în special „şcolile profesionale şi tehnice, 
instituţiile pentru instruirea adulţilor, cele destinate dezvoltării serviciilor 
sociale, precum şi instituţiile pentru aceia care, din cauza unor infirmitáti, au 
nevoie de o îngrijire specială, precum şi şcolile care formează profesori” (nr. 
9). 


7. Scoala catolică în România 


Situaţia actuală a şcolii catolice în România se deosebeşte de perioada, 
relativ recentă, când ea avea numeroase realizări în diferite zone, mai ales 
urbane, din România. În multe oraşe, se păstrează construcţii, deseori 
monumentale, în care diferite instituţii ale Bisericii Catolice desfăşurau o 
lucrare educativă recunoscută. Confiscate de stat şi, în general, neretrocedate, 
au şi astăzi o anumită utilitate şcolară sau culturală”. 


zi „Horum magistrorum ministerium veri nominis apostolatum...”. Termenul ministerium 
sugerează că este vorba de o reală slujire eclezială. 

5 Acest fapt este mult mai vizibil în partea vestică a României, unde, după Marea Unire, au 
continuat să funcţioneze, până în 1948, instituţiile de educaţie confesională din epoca 
precedentă. Dar are, de asemenea, manifestări importante în Muntenia, Oltenia, Moldova... Din 
păcate, nu există o lucrare istorică care să studieze în mod complet şi echilibrat acest fenomen 
educativ, care, în schimb, a fost tratat uneori în mod partizan. Un exemplu al acestei abordări 
unilaterale este cartea lui V. ANANIA, Pro memoria: acțiunea catolicismului în România 
interbelică, IBMBOR, Bucureşti 1993. Multe afirmaţii ale autorului (pag. 93, 98, 100, 101, 

După evenimentele din '89, şcoala catolică a renăscut. Mai mult decât o 
reluare, a fost o deschidere de drumuri noi; un proces care, fiind încă la început, 
numără deja opere educative semnificative, care răspund la nevoile sociale 
prezente (grădiniţe, orfelinate, o şcoală profesională, licee şi facultăţi cu profil 
teologic sau asistential...). Probabil nu toate aceste centre îndeplinesc complet 
cerinţele unei şcoli catolice, însă reprezintă un efort comun pentru a reîmplanta 
în mod creativ o educaţie catolică, deschisă ecumenic, în serviciul Bisericii şi 
al societăţii într-o epocă nouă. 

Şi în România, şcoala catolică a fost apreciată deseori ca o şcoală de elită, 
după calitatea ei foarte bună şi după nivelul social relativ înstărit al elevilor 
care o frecventau. Acest fapt nu s-a datorat în general unei alegeri principiale; 
a fost mai mult consecinţa unor împrejurări socio-economice. Pe de altă parte, 
pe lângă centrele cu plată, existau altele gratuite. În cadrul legal prezent, 
finanţarea şcolilor catolice nu este deloc uşoară. Dar, în conjunctura actuală a 
țării, în ansamblu, şi a minorităţii catolice, în concret, şi având în vedere 
orientările Bisericii pe care le-am expus mai sus (cf. GE 9), modelul 
recomandabil pentru noile şcoli catolice nu este cel al centrelor de elită socio- 
economică. Trebuie luate în seamă nevoile mai urgente din jurul nostru atât în 
mediul urban, cât şi rural (acesta din urmă mult mai neglijat). Dacă vorbim de 
formarea de lideri ca un scop al şcolii catolice, trebuie s-o înţelegem în sensul 
propus de Conciliul al II-lea din Vatican, folosind imagini evanghelice: 


Şcoala catolică, având deschiderea cuvenită faţă de exigenţele progresului actual, 
îşi educă elevii la promovarea eficientă a binelui cetății pământeşti şi îi pregăteşte 
la slujire în vederea răspândirii împărăției lui Dumnezeu, pentru ca, ducând o viaţă 
exemplară şi apostolică, aceştia să devină plămada de mântuire pentru comunitatea 
umană (GE 8). 


RESUMEN 


El artículo contiene las ideas expresadas coloquialmente en un encuentro con 
profesores de religión de la diocesis de laşi, en un simposio teológico-pedagógico 
sobre ,,la religión en la escuela”. 

Al comienzo, el autor expresa su admiración por la labor realizada por quienes 
llevan a cabo la enseñanza religiosa en las escuelas del estado, labor que 
comporta no pocas dificultades, sobre todo en medio urbano, dado el carácter 


107...), în afară de exprimarea lor dură, sunt în dezacord cu cronicile păstrate de unele instituţii 
criticate şi cu declaraţiile mai curente ale foştilor elevi şi eleve. 

minoritario del catolicismo en Rumania. La realidad que viven estos profesores 
y profesoras de religión no es la de una „escuela católica”, sino la de ,, católicos 
en la escuela”, lo cual les ofrece la oportunidad de testimoniar sus convicciones, 
manteniendo a la vez una actitud de respeto hacia la mayoría ortodoxa. 

La escuela católica es ante todo una escuela cristiana, es decir centrada en 
Jesucristo y orientada por criterios evangélicos, y abierta a todos, incluso a los 
que no gozan de reputación social, 

La escuela es católica en el sentido confesional del término (por ello tiene 
presentes los valores del catolicismo), pero más aún en el sentido plenario del 
mismo (catolicidad como universalidad, integridad, plenitud...). De ahí se 
desprende una dimensión ecuménica que ha caracterizado en el pasado a muchas 
escuelas católicas de Rumanía -aunque no siempre les haya sido reconocida-, y 
que deben seguir impulsando en el presente. 

El artículo define la escuela católica a partir de la “Declaración sobre la 
educación cristiana” del Concilo Vaticano II. Subraya su “elemento 
característico” que, luego, se concreta en tres: a) la creación de un ambiente 
animado por el espiritu evangélico de libertad y caridad, b) la educación de la fe, 
ayudando al crecimiento del germen bautismal, c) la orientación de la cultura en 
armonía con la fe (GE 8). 

Con el comunismo quedó truncada en Rumanía una realidad importante de 
escuela católica, presente en todas las regiones, pero más desarrollada en el oeste 
del país, ligado durante siglos al imperio austro-húngaro. Las instituciones 
educativas católicas fueron suprimidas; los numerosos edificios escolares 
confiscados en 1948 no han sido, en general, devueltos. Por ello la escuela 
católica ha tenido que renacer, con medios modestos y en una nuevo contexto 
socio-cultural. Los centros católicos de enseñanza son ahora de diverso tipo: 
facultades e institutos de teología, seminarios liceales, colegios y liceos de 
especialidad pedagógica o sanitaria, algun centro de formación profesional, 
alguna escuela primaria, parvularios, pequeños orfanatos... Atienden a las 
necesidades de formación del personal católico (clero y seglares) y responden a 
situaciones de pobreza económica y cultural, tanto en la ciudad como en las áreas 
rurales, que incluyen más del tercio de la población del país. 


